Vitamin B1

**Vitamin B1** (**tiamin**, **aneurin**) je vitamin koji se otapa u vodi i ima važnu ulogu u metabolizmu ugljikohidrata. Vrlo je važan i za normalno funkcioniranje živčanog sustava, a pomanjkanje tog vitamina uzrokuje bolest poznatu pod nazivom beri-beri. Otkriven je 1911. kada je Funk u ljusci riže pronašao važan aktivni faktor kojim se bolest beri-beri može izliječiti i tako ga nazvao 'vitaminom*.

Tiamin je [[organska molekula]] sastavljena od [[pirimidin]]skog i [[tiazol]]skog prstena koji su međusobno povezani [[metilen]]skim mostom, a organizmu djeluje u obliku [[koenzim]]a *'tiamin pirofosfata**. To je bijeli igličasti kristalični prašak karakterističnog mirisa po [[kvasac|kvascu]]. Tiamin se dobro topi u [[voda|vodi]], [[metanol]]u i [[glicerol]]u, a praktički je netopljiv u [[etanol]]u, [[aceton]]u i [[benzen]]u. U [[kiselost|kiselim]] je otopinama stabilan dok se u neutralnim i [[lužnatost|lužnatim]] otopinama brzo razgrađuje.

Unos tiamina u izravnoj je vezi s s unosom ugljikohidrata. Bogati izvori vitamina B1 su neoguljena 
zrna [[žitarice|žitarica]], kvasac, [[mlijeko]], meso, [[voće]] i [[povrće]], [[orah]] i slične sjemenke. Smatra se da su potrebe zdravog odraslog muškaraca 0.9 - 1.5 [[kilogram|mg]] tiamina, a zdrave odrasle žene 0.8 - 1.1&nbsp;mg jer se otprilike 1&nbsp;mg tiamina dnevno razgrađuje u organizmu. Veće se količine izlučuju iz tijela.

Tiamin je vrlo potreban u intermediarnom metabolizmu ugljikohidrata jer je aktivna forma tiamina - 
**tiamin pirofosfat**, koenzim enzima koji kataliziraju dekarboksilaciju [[α-ketokiselin]]a. Nalazi se i u aksonima [[neuron|živaca]], pa ima i ulogu u neuromuskularnom prijenosu. Stoga on poboljšava [[probava|probavu]] i održava normalno funkcioniranje živčanog sustava.

Nedostatkom ovog vitamina dolazi do [[hipovitaminoza|hipovitaminoze]] beri-beri. Ona je prije bila poznata na [[Daleki Istok|Dalekom Istoku]] jer su ljudi jeli samo rižu s oljuštenom ljuskom. Ona je danas rijetka, ali u razvijenim zemljama najčešći je uzrok [[alkoholizam]]. Teška hipovitaminoza se očituje u poremećajima središnjeg živčanog sustava te klijenuti [[mišići|mišića]]. Uz beri-beri jedna od hipovitaminoza je i [[neuritis]].

== Vitamin B<math>_1</math> - Energija za mozak ==

Osobu kojoj trebaju dodatne količine vitamina B1 odnosno tiamina nije teško naći. Jedete li kuhanu hranu, mogući deficit je više nego vjerojatan. Više od pola vitamina B1 u sirovoj hrani postaje žrtva kuhanja. A ako u prehrani imate mnogo rafiniranog, obrađenog brašna i žitarica, "pojačanih" ili s nekim dodacima, toplina neće imati bog zna što uništiti. Trudnoća i dojenje povećavaju potrebu tijela za vitaminom B1. Povećana potreba vitamina B1 je u slučaju da konzumiramo šećer i druge rafinirane ugljikohidrate, bavimo se sportom, imamo previše aktivnu štitnjaču i konzumiramo previše alkohola ili čaja. Potreba se također povećava starenjem. Osobe u starijoj životnoj dobi ne metaboliziraju vitamin kao što su nekoć mogle te stoga moraju konzumirati veću količinu te tvari.

Beri-beri, zvuči poput egzotične bolesti iz davnih vremena, bolesti nerazvijenog svijeta. Nažalost, ona postoji i danas. Kako obično nastaje u teškom alkoholizmu, liječnici je poznaju kao kardiomiopatiju povezanu s alkoholom. Za vrijeme bolesti srčani mišić gubi svoju sposobnost učinkovitog stezanja. Isto tako treba znati da bolest ne zaobilazi ni živčani sustav, probavni sustav, kao ni druge dijelove naše fiziologije.

=== Sposobnost učenja i mentalne sposobnosti ===

Svojstveni pokazatelj beri-berija je disfunkcija mozga, ali duševni poremećaji postaju zamjetljivi mnogo prije nego se niska razina tiamina može svrstati medu nedostatnu. Povećanje razine tiamina u [[krv]]i na zdraviju vrijednost pomaže čuvanju od duševnih poremećaja. Pošto to pokazuju školska standardna ispitivanja, dodatne količine vitamina B1 pomažu djeci s teškoćama [[Učenje|učenja]] pa svoje sposobnosti mogu povećati do 25 %. U nekim slučajevima posve su nestali ozbiljni poremećaji ponašanja.

Velike doze vitamina B1 omogućuju bolju koncentraciju i bolje iskorištavanje mentalnih sposobnosti . Studenti koji su dva mjeseca dnevno uzimali **50&nbsp;mg** tiamina, brže su reagirali, jasnije razmišljali te bili staloženiji i energičniji.

=== Agresivno i adiktivno ponašanje ===

Agresivno i Adiktivno ponašanje kao i drugi poremećaji vezani za psihijatrijsko liječenje uključujući poremećaj ličnosti i neke druge [[duševna bolest|duševne bolesti]] posjeduju zajedničke prehrambene nazivnike što uključuje i nedostatak tiamina. Trideset posto od onih koji su primljeni u psihijatrijsku ustanovu na liječenje pate od nedostatka vitamina B1. Kod održavanja ravnoteže tvari u mozgu, npr. kod [[acetilholin]]a, odgovornih za dobro raspoloženje možemo koristiti vitamin B1 u dozi od **400&nbsp;mg*' dnevno kako bismo se oporavili od potištenosti .

=== Gubitak pamćenja ===

Kod osoba koje pate od [[Alzheimerova bolest|Alzheimerove bolesi]] razina vitamina B1 u krvi obično je znatno niža od normalne. Međutim vraćanje razine tiamina u krvi ne može popraviti već učinjenu štetu, ali određeni broj pacijenata s rjeđom podskupinom alzheimerove bolesti dobro reagira na vrlo velike doze vitamina B1.

=== Živčani sustav i bol ===

Vitamin B1 poboljšava funkcije [[nervni sistem|živčanog sustava]] i smanjuje [[Bol (osjećaj)|bol]]. Vitamin B1 dan u obliku injekcije može ukloniti [[Periferna neuropatija|Perifernu neuropatiju]]. Injekcija je djelotvorna na više od 50% slučajeva, pod uvjetom da se [[B-kompleks]] uravnoteži. Dvanaestotjedna terapija tiaminom i drugim [[vitamin]]ima iz B kompleksa može pomoći pacijentima s [[Dijabetička neuropatija|dijabetičkom neuropatijom]] *(Odumiranje živaca zbog velike količine šećera u krvi)*  . Za liječenje dijabetičke neuropatije korišten je tiamin u obliku alitiamina u dozi od 320&nbsp;mg, a kao podrška korištene su velike doze [[Vitamin B6|vitamina B6]] i [[Vitamin B12|vitamina B12]].

Većim dozama tiamina zajedno sa B-kompleksom možemo ukloniti bol od [[herpes]]a, migrenske glavobolje i neke artritične poremećaje. Oralne doze od 1-4g bi mogli ukloniti bol kod 78% pacijenata s glavoboljom, i 25% pacijenata s bolovima u zglobovima .

=== Bolesti srca ===

Na svakog alkoholičara s posve razvijenom alkoholnom [[Kardiomiopatija|kardiomiopatijom]] dolazi stotine drugih koji pate od manjeg stupnja oštećenja srčanog mišića nastalog zbog nedostatka vitamina B1. Diuretički lijekovi, često propisivani za liječenje povišenog krvnog tlaka, kongestivnog zastoja [[Srce|srca]] te protiv zadržavanja [[Voda|vode]], još više troše zalihe tiamina, kao i druga hranjiva. Odgovarajuće doze vitamina B1 mogu popraviti funkciju srčanog mišića .

=== Trovanje olovom ===

Opasnost od nakupljanja [[olovo|olova]] u organizmu, ne odnosi se samo na nečuvanu djecu koja jedu krhotine oguljene boje. Trovanje olovom glavna je okolišna opasnost. Poslijedica takvog trovanja su teškoće u učenju, oštećenje živčanog sustava i drugi živčani poremećaji. Mala količina vitamina B1 u organizmu omogućuje nakupljanje tog metala, a veće količine vitamina B1 mogu spriječiti nakupljanje olova.

=== Slab imunološki sustav kod djece ===

Djeca sklona tipičnim bolestima oslabljenog imunološkog sustava imaju neobično visoku dozu [[vitamin B9|folne kiseline]] i [[Vitamin B12|vitamina B12]]. Takva djeca dobro reagiraju na terapiju vitaminom B1.. Kao što vidimo, u slučaju da [[B-kompleks]] u organizmu nije uravnotežen mogu se pojaviti problemi koji su rezultat oslabljenog imunološkog sustava.

== Doziranje ==

* prosječne dnevne potrebe 0.9 - 1.5&nbsp;mg, ali uravnoteženo sa ostalim članovima [[B-kompleks]]a za tu svrhu je najbolji izbor tiamin-hidroklorid koji se nalazi u vitaminskim tabletama za oralnu primjenu.
* 100 i 1000&nbsp;mg dnevno su terapeutske doze, a koriste se kada se zaliha B1 vitamina mora brzo obnoviti*(beri-beri, Wernickeova encefalopatija)'' - za ovu svrhu je najbolji izbor tiamin-pirofosfat, dok alitiamin tijelo najbrže apsorbira.

## Reference

## Literatura
* 
* 

## Povezano
* Vitamini B skupine - B-kompleks

### Vanjske veze
* Vitamini topivi u vodi 
*  Vitamini B skupine - DIETPHARM - HR
*  Plivit B1 injekcije - 100 i 250&nbsp;mg x 50 ampula
* HZJZ - Vitamin B1